
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός χώρων για ανέγερση σχολείων και νηπιαγω¬ 
γείου στην εκτός σχεδίου περιοχή «Ακρόπολη» του 
Δήμου Νέας Ιωνίας (Μαγνησίας) ως και ο καθορι¬ 
σμός των όρων και περιορισμών δόμησης των χώ¬ 
ρων . 1 

Καθορισμός χώρων για ανέγερση Κέντρων Υγείας στις 
εκτός σχεδίου περιοχές Αλιβερίου (Εύβοιας) και Δι¬ 
στόμου (Βοιωτίας) ως και ο καθορισμός των όρων και 
περιορισμών δομήσεως αυτών . 2 

Χαρακτηρισμός ως διατηρητέων των κτιρίων που βρί¬ 
σκονται στις οδούς Π. Αραβαντινού αριθ. 10 και ΓΠ 
Αραβαντινού αριθ. 12 και Βασ. Κωνσταντίνου του 
ρυμοτομικού σχεδίου Αθηνών και επιβολή ειδικών 
όρων και περιορισμών δόμησης αυτών .. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Καθορισμός χώρων για ανέγερση σχολείων και νηπιαγω¬ 
γείου στην εκτός σχεδίου περιοχή «Ακρόπολη» του Δή¬ 
μου Νέας Ιωνίας (Μαγνησίας) ως και ο καθορισμός 
των όρων και περιορισμών δόμησης των χώρων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυθ¬ 
μίσεις» (ΦΕΚ 33/Δ) και ειδικότερα το άρθρο 26. 

2. Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκαν με το Ν.Δ. 205/1974 (ΦΕΚ 363/Α) και 
ειδικότερα των άρθρων 32 και 125 (παρ. 2). 

3. Την αριθ. 195/1981 πράξη του Δημοτικού Συμβου¬ 
λίου Νέας Ιωνίας (Μαγνησίας). 

4. Την αριθ. 729/1983 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 


5. Την αριθ. 617/1984 γνωμοδότηση -του Συμβουλίου 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

Καθορίζεται στην εκτός του ρυμοτομικού σχεδίου πε¬ 
ριοχή «Ακρόπολη» του Δήμου Νέας Ιωνίας (Μαγνησίας) 
α) χώρος για ανέγερση Α' και Β' Λυκείου, β) χώρος για 
ανέγερση 31ου Δημοτικού Σχολείου και γ) χώρος για ανέ¬ 
γερση νηπιαγωγείου, όπως οι χώροι αυτοί φαίνονται με 
στοιχεία ΓΔΕΖΓ, ΑΒΓΔΑ και ΗΘΙΚΗ αντίστοιχα, στο 
σχετικό πρωτότυπο διάγραμμα σε κλίμακα 1 :500 που 
έχει θεωρηθεί από τον Προϊστάμενο της Διεύθυνσης Πο- 
λεοδομικών Εφαρμογών με την αριθ, 67965/1984 πράξη 
του και που συνοπτικό του αντίτυπο .δημοσιεύεται με το 
παρόν Διάταγμα. 

Άρθρο 2. 

Οι όροι και περιορισμοί δόμησης των παραπάνω χώρων 
ορίζονται ως εξής : 

1. Οικοδομικό σύστημα το πανταχόθεν ελεύθερον. 

2. Μέγιστο ποσοστό κάλυψης τριάντα τοις εκατό (30 %) 
της επιφάνειας του χώρου. 

3. Συντελεστής δόμησης τριάντα εκατοστά (0,30). 

4. Μέγιστος επιτρεπόμενος αριθμός ορόφων τρεις (3), 
με μέγιστο ύψος των κτιρίων έντεκα (11) μέτρα. 

5. Τα ανεγερθησόμενα κτίρια πρέπει να απέχουν από 
τα όρια των γηπέδων πέντε (5) μέτρα, τουλάχιστον. 

Άρθρο 3. 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του πα¬ 
ρόντος Διατάγματος. 

Αθήνα, 25 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ. ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΕ 

( 2 ) 

Καθορισμός χώρων για ανέγερση Κέντρων Υγείας στις 

εκτός σχεδίου περιοχές Αλιβερίου (Εύβοιας) κσι Διστόμου 

(Βοιωτίας) ως και ο καθορισμός των όρων και περιορι¬ 
σμών δομήσεως αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυ¬ 
θμίσεις» (Φ.Ε.Κ. 33/Α) και ειδικότερα το άρθρο 26. 

2. Τις διατάξεις του Ν. 998/1979 «περί προστασίας των 
δασών και των δασικών εν γένει εκτάσεων της Χώρας» (Φ. 
Ε.Κ. 289/Α) και ειδικότερα τα άρθρα 45, 49 και 54 αυτού. 

3. Τις αριθ. 145529/1715/1983, 172644/7530/1983 και 
155424/3744/13.6.1984 αποφάσεις του Υπουργού Γεωργίας 
για παραχώρηση δημόσιας δασικής έκτασης στις περιοχές 
Κοινότητας Αλιβερίου (Εύβοιας) και Διστόμου (Βοιωτίας) 
αντίστοιχα, για δημιουργία Κέντρου Υγείας 

4. Την κοινή απόφαση αριθ. 263796/23.5.84 Πρωθυπουρ¬ 
γού και Υπουργού Γεωργίας «Ανάθεση ασκήσεως αρμοδιο¬ 
τήτων στον Υφυπουργό Γεωργίας» (Φ.Ε.Κ. 329/84 τ.Β). 

5. Την αριθ. 736/19.12.83 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

6· Την αριθ. 472/1984 γνωμοδότηση του Συμβουλίου 
της Επικράτειας με πρόταση του Υπουργού Χωροταξίας, 
Οικισμού και Περιβάλλοντος και του Υφυπουργού Γεωρ¬ 
γίας, αποφασίζουμε : 

Άρθρο 1. 

Καθορίζονται χώροι για την ανέγερση Κέντρων Υγείας 
στις εκτός σχεδίου περιοχές των ρυμοτομικών σχεδίων Αλι- 


βερίου (Εύβοιας) και Διστόμου (Βοιωτίας), όπως φαίνο¬ 
νται με στοιχεία ΑΒΓΔΑ και ΑΒΓΔΕΖΗΘΙΑ στα σχετικά 
δύο (2) πρωτότυπα διαγράμματα σε κλίμακα 1 :1000 και 
1/500 αντίστοιχα που έχουν θεωρηθεί από τον Προϊστάμενο 
της Διευθύνσεως Πολεοδομικο'ιν Εφαρμογών με την αριθ. 
Γ. 58148/1984 πράξη του και που συνοπτικά τους αντίτυπα 
δημοσιεύονται με το παρόν Διάταγμα. 

Άρθρο 2. 

Οι όροι και οι περιορισμοί δομήσεως των ανωτέρω Κέντρων 
Υγείας καθορίζονται ως εξής : 

1. Οικοδομικό σύστημα : Πανταχόθεν ελεύθερο. 

2. Μέγιστο ποσοστό καλύψεως : Είκοσι τοις εκατό (20%) 

3. Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο ύψος αυτών εννέα (9) μέτρα στο 
οποίο συμπεριλαμβάνεται και το ύψος της στέγης, τής 
οποίας η κατασκευή είναι υποχρεωτική. 

4. Συντελεστής δόμησης : Τέσσερα δέκατα (0,4) 

5. Το αναγερθησόμενο κτίριο στο Αλιβέρι πρέπει να απέ¬ 
χει από τις ρυμοτομικές γραμμές έξη (6) μέτρα και το κτί¬ 
ριο στο Δίστομο πρέπει να απέχει από τη ρυμοτομική γραμ¬ 
μή ΔΗ είκοσι μέτρα (20) και από τις λοιπές ρυμοτομικές 
γραμμές τέσσερα (4) μέτρα 

Άρθρο 3. 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση και εκτέλεση του παρόντος Δια¬ 
τάγματος. 

Αθήνα, 25 Οκτωβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο υπουργοί χωροταξίας. οικιχμου και περιβααλοητοι 

ΕΥΑΓΓΕΛΟΣ ΚΟΥΛΟΥΜΠΗΣ 



ΚΕΝΤΡΟ υΓΕΙΑΣ ΑΛΙΒΕΡΙΟυ 



0ίΚΐΣ\'.0Υ α ΠΒ-ώ/-νΛ:;το2 

(3) 

Χαρακτηρισμός ως διατηρητέων των κτιρίων που βρίσκονται 
στις οδούς Π. Αραβαντινού αριθ. 10 και Π. Αραβαντινού 
αριθ. 12 και Βασ. Κωνσταντίνου του ρυμοτομικού σχε¬ 
δίου Αθηνών και επιβολή ειδικών όρων και περιορισμών 
δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λπ» όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Ν.Δ. 8/1973 «περί Γ.Ο.Κ.» κα ι 
ειδικότερα τα άρθρα 79 (παρ. 6) όπως αντικαταστάθηκε με 
την παράγραφο 1 του άρθρου 4 του Νόμου 622/1977 «περί 
εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κ.λπ» (Φ.Ε.Κ. 
171/Α) και 80. 

3. Την αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας 
Οικισμού και Περιβάλλοντος «Κωδικοποίηση - Τροποποί¬ 
ηση και συμπλήρωση συλλογικών οργάνων Γνωμοδοτικής 
και Αποφασιστικής αρμοδιότητας του Υπουργείου Χωροτα¬ 
ξίας, Οικισμού και Περιβάλλοντος σε ενιαίο κείμενο» 
(Φ.Ε.Κ. 767/Β) και ειδικότερα το άρθρο 5. 

4. Τις διατάξεις του Ν. 1032/1980 «περί συστάσεως Υ¬ 
πουργείου Χωροταξίας, Οικισμού και Περιβάλλοντος» (Φ. 
Ε.Κ. 57/Α) και ειδικόρερα τα άρθρα 2, 3 και 7. 

5. Την από 1.8.1984 εισήγηση - αιτιολογημένη έκθεση 
της Διεύθυνσης Παραδοσιακών Οικισμών και Περιβάλ¬ 
λοντος (Γ7). 

6. Την αριθ. 450/1984 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

7. Την αριθ. 736/1984 γνωμοδότηση του Συμβουλίου, 
της Επικράτειας, με πρόταση του Υπουργού Χωροταξίας, 
Οικισμού και Περιβάλλοντος, αποφασίζουμε : 

Άρθρο 1. 

1. Χαρακτηρίζονται ως διατηρητέα τα κτίρια που βρίσκο¬ 
νται στι οδούς Π. Αραβαντινού αριθ. 10 και Π. Αραβαντι- 
νού αριθ. 12 και Βασ. Κωνσταντίνου του ρυμοτομικού σχε¬ 
δίου Αθηνών, όπως αυτά φαίνονται με μαύρη διαγράμμιση 
στο σχετικό πρωτότυπο δ.άγραμμα σε κλίμακα 1 :1000, που 
έχει θεωρηθεί από τον Προϊστάμενο της Διεύθυνσης Πολεο-' 
δομικών Εφαρμογών με την αριθ. 78243/1984 πράξη του. 
και που συνοπτικό του αντίτυπο δημοσιεύεται με το παρόν 
Διάταγμα. 

2. Ως διατηρητέα κτίρια ορίζονται τα αρχικά, καθώί 
και οι εναρμονιζόμενες σ’ αυτά μεταγενέστερες προσθήκες! 
όχι όμως οποιαδήποτε σε ύψος ή σε έκταση υφιστάμενα 
τμήματα, που αλλοιώνουν ή είναι ξένα προς τα αρχικά κτί¬ 
ρια. Ο χαρακτηρισμός των τμημάτων που δεν παρουσιάζουν 
ενδιαφέρον ή είναι ξένα ή αλλοιώνουν τα κτίρια και είναι δυ¬ 
νατό ή επιβάλλεται να αφαιρεθούν πραγματοποιείται, από 
την Επιτροπή Ενασκήσεως Αρχιτεκτονικού Ελέγχου (Ε.Ε. 
Α.Ε.) 

3. Στα χαρακτηριζόμενα ως διατηρητέα κτίρια απαγο" 
ρεύεται κάθε αφαίρεση, αλλοίωση ή καταστροφή τόσο τω ν . 
επί μέρους αρχιτεκτονικών ή διακοσμητικών στοιχείων τουι 
όσο και αυτών των ιδίων των κτιρίων εκτός από τα στοι¬ 
χεία της παρ. 2 που επιτρέπει ή επιβάλλει η Επιτροπή Ενα¬ 
σκήσεως Αρχιτεκτονικού Ελέγχου (Ε.Ε.Α.Ε.) την αφαίρε¬ 
σή τους. 

4. Επιτρέπεται η επισκευή, ο εκσυγχρονισμός των εγ¬ 
καταστάσεων, η στατική ενίσχυση, η εσωτερική διαρρύθμιση 
και κάθε επέμβαση για λόγους στατικούς ή λειτουργικούς 


των χαρακτηριζόμενων ως διατηρητέων κτιρίων, εφόσον 
δεν αλλοιώνεται ο γενικός αρχιτεκτονικός χαρακτήρας και 
οι βασικές αρχές της σύνθεσης των κτιρίων και δεν θίγο¬ 
νται τα αναφερόμενα στην παράγρ. 2 ως διατηρητέα στοι¬ 
χεία τους. 

5. Δεν επιτρέπεται η τοποθέτηση οποιασδήποτε επιγρα¬ 
φής ή διαφήμισης επάνω στις στέγες και προστεγάσματα 
των κτιρίων. Στις προσόψεις των κτιρίων επιτρέπεται η το¬ 
ποθέτηση μόνο επιγραφών, οι οποίες όμως δεν πρέπει να 
καλύπτουν, αλλοιώνουν ή καταστρέφουν στοιχεία της αρχι¬ 
τεκτονικής ρυθμολογίας των όψεων, όπως επίσης και λει¬ 
τουργικά στοιχεία των κτιρίων. 

Η στερέωση των επιγραφών γίνεται με τρόπο που να μη 
προκαλείται μόνιμη βλ.άβη στα παραπάνω στοιχεία. Οι επι¬ 
γραφές δεν πρέπει να εξέχουν από την επιφάνεια της όψης 
που τοποθετούνται περισσότερο από είκοσι εκατοστά (0,20) 
του μέτρου, εκτός από το σήμα φαρμακείου και ιατρείου 
(σταυρός) που μπορεί να τοποθητηθεί κάθετα, χωρίς όμως 
να προεξέχει οποιοδήποτε σημείο του, περισσότερο από ογ¬ 
δόντα εκατοστά (0,80) του μέτρου από αυτή, πρέπει να είναι 
γραμμένες στην Ελληνική γλώσσα και να αναγράφουν μόνο 
το όνομα του ενδιαφερόμενου. Επιτρέπεται η αναγραφή μαζί 
με την Ελληνική επιγραφή και ξενόγλωσσης επιγραφής που 
θα μεταφράζει την Ελληνική με τον όρο τα ξενόγλωσσα στοι¬ 
χεία δεν θα υπερβαίνουν σε μέγεθος τα Ελληνικά. Σε περί¬ 
πτωση που τοποθετούνται περισσότερες από μία επιγραφές 
στην ίδια όψη ή προστίθεται νέα επιγραφή, εξετάζεται η συ¬ 
νολική στην πρόσοψη τοποθέτηση και σύνθεση των επιγρα¬ 
φών. Στην περίπτωση αυτή μπορεί η Αρχή να επιβάλλει 
τροποποιήσεις στις επιγραφές που ήδη υπάρχουν, για να επι¬ 
τευχθεί αρτιότερο αισθητικό αποτέλεσμα. Οι παραπάνω 
τροποποιήσεις πρέπει να πραγματοποιούνται μέσα σε τρεις 
(3) μήνες από την κοινοιιοίηση της εγκεκριμένης μελέτης 
στους ενδιαφερόμενους. 

Τα πρόσθετα στοιχεία που τυχόν υπάρχουν, στις κύριες 
όψεις, στις στέγες, στο δώμα, στα προστεγάσματα και γε¬ 
νικά σε οποιοδήποτε σημείο των προσόψεων των οικοπέδων 
των κτιρίων, όπως σταθερά ή κινητά προστεγάσματα( τα 
σταθερά εφόσον δεν αποτελ.ούν αρχιτεκτονικό στοιχείο της 
αρχικής μορφής των κυρίων όψεων) διαφημίσεις, φωτεινές 
ή μη, επιγραφές, που δεν αντακοκρίνονται στις διατάξεις 
αυτού του διαγράμματος, φωτοβόλοι σωλήνες, πρέπει να 
αφαιρεθούν μέσα σε προθεσμία έξη (6) μηνών από τη δη¬ 
μοσίευση του παρόντος Διατάγματος. 

Η Επιτροπή Ενασκήσεως Αρχιτεκτονικού Ελέγχου (Ε. 
Ε.Α.Ε.) μπορεί να εγκρίνει τη διατήρηση παλιών επιγραφών, 
κατά παρέκκλιση των διατάξεων αυτού του διατάγματος 
εφόσον αποτελούν χαρακτηριστικά δείγματα επιγραφών της 
εποχής των παραδοσιακών κτιρίων στα οποία ανήκουν. 

6. Επιβάλλεται η αποκατάσταση και συντήρηση των 
όψεων των χαρακτηριζομένων με το παρόν διαταγμα ως 
διατηρητέων κτιρίων. Η αποκατάσταση γίνεται λαμβάνο- 
ντας υπόψη τόσο τα ήδη υπάρχοντα στα κτίρια αρχιτεκτονικά 
και διακοσμητικά στοιχεία, όσο και τις σύγχρονες λειτουργι¬ 
κές ανάγκες. Σε περίπτωση αλλοίωσης και ανεπαρκών στοι¬ 
χείων για τα ίδια τα κτίρια πρέπει να λαμβάνεται υπόψη 
η βασική αρχιτεκτονική σύνθεση και η συγγενής μορφο¬ 
λογία και τεχνολογία των παραδοσιακών κτιρίων του άμεσου 
περιβάλλοντος. 

7. Σε περίπτωση μερικής ή ολικής καταστροφής των 
διατηρητέων κτιρίων η Επιτροπή Ενασκήσεως Αρχιτε¬ 
κτονικού Ελέγχου (Ε.Ε.Α.Ε.) μπορεί να επιβάλλει κατα την 
ανοικοδόμησή του την πιστή ανακατασκευή του κτιρίου εξ 
ολοκλήρου ή κατά τα τμήματα καταστροφής του, βάσει 
στοιχείων που θα αποδεικνύουν την μορφή τους πριν απο 
την καταστροφή. 

Η ανακατασκευή στηρίζεται στις ίδιες αρχές που διέπουν 
την αποκατάσταση των διατηρητέων κτιρίων. 

8. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων ή και στον περιβάλοντα χώρο 

τους όπως και για την τοποθέτηση επιγραφής απαιτείται 
η έκδοση αδείας, ύστερα από σύμφωνη γνώμη της Επιτροπής 
Ενασκήσεως Αρχιτεκτονικού Ελέγχου. (Ε.Ε.Α.Ε.) 

9. Επιβάλλεται η συντήρηση των όψεων των διατηρητέων 
κτιρίων ανά δέκα (10) έτη. II Επιτροπή Ενασκήσεως Αρχι¬ 
τεκτονικού Ελέγχου μπορεί να εγκρίνει την παράταση του 
χρονικού αυτού ορίου, εφόσον κρίνει ότι οι όψεις βρίσκονται 
σε καλή κατάσταση, ύστερα από σχετική εισήγηση της Πο- 
λεοδομικής Υπηρεσίας. 

10. Για την έκδοση αδείας επισκευής, αποκατάστασης, 

ανέγερσης και οποιασδήποτε γενικά εργασίας, σχετική με 
την εφαρμογή του παρόντος Δ/τος επιβάλλεται η’υποβολή 
στην Επιτροπή Ενασκήσεως Αρχιτεκτονικού Ελέγχου (Ε. 
Έ.Α.Ε.) προμελέτης σε κλίμακα 1 : 100 που συνοδεύεται 
από τεχνική περιγραφή των εργασιών, φωτογραφίες των 
κτιρίων( γενικές, τμημάτων και λεπτομερειών) και του 
περιβάλλοντος χώρου, προκειμένου να γίνει προέγκριση των 
αρχών της πολεοδομικής και αρχιτεκτονικής σύνθεσης, τυ¬ 
χόν ανακατασκευών, κατεδάφισης τμημάτων, προσθηκών. 
Μετά την προέγκριση υποβάλλεται η μελέτη σε κλί¬ 
μακα 1 :50 για τα σχέδια λεπτομερειών με πλήρη καταγραφή 
διαστάσεων και άλλων πληροφοριών. Η μελέτη συνοδεύεται 
από φωτογραφίες των σχετικών λεπτομερειών σε περίπτωση 
αποκατάστασης επί μέρους αρχιτεκτονικών στοιχείων, πε¬ 
ριγραφή υλικου, χρωματολόγιο και τεχνική περιγραφή εργα¬ 
σιών. 1 


11. Κάθε εργασία που εκτελείται όπως και η τοποθέτηση 
επιγραφής ή διαφήμισης κατά παράβαση των διατάξεων του 
παρόντος είναι αυθαίρετη και υπόκειται στις περί αυθαιρέ¬ 
των κατασκευών διατάξεις του Γ.Ο.Κ. εκτός από την επι¬ 
βολή προστίμου. Σε περίπτωση εκτέλεσης αυθαιρέτων εργα¬ 
σιών επιβάλλεται η αποκατάσταση των αλλοιωμένων στοι¬ 
χείων των διατηρητέων κτιρίων στην αρχική τους μορφή 
μέχρι και την πλήρη ανακατασκευή των κτιρίων σε περί¬ 
πτωση ολοσχερούς καταστροφής τους. 

12. Οποιαδήποτε επέμβαση στον περιβάλλοντα χώρο εγ- 
κρίνεται από την Επιτροπή Ενασκήσεως Αρχιτεκτονικού 
Ελέγχου (Ε.Ε.Α.Ε.) 

Άρθρο 2. 

Η ισχύς του παρόντος Διατάγματος αρχίζει ' ,τό την δη¬ 
μοσίευσή του στην Εφημερίδα της Κυβερνήεεως. 

Στον Υπουργό Χωροταξίας, Οικισμού και Περιβάλλοντος, 
αναθέτουμε την δημοσίευση και εκτέλεση του παρόντος Δια¬ 
τάγματος. 

Αθήνα, 10 Δεκεμβρίου 1984 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΧΩΡΟΤΑΞΙΑΣ. ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

